Държавен вестник, бр. 42, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  42
ности на жените и мъжете в Министерството 
на труда и социалната политика.
(2) Секретарят организира подготовката 
и провеждането на заседанията на съвета и 
отговаря за изпълнението на функциите на 
секретариата по чл. 12, ал. 1 и 2.
Чл. 12. (1) Административното и техничес- 
кото обслужване на Националния съвет се 
осигурява от секретариат, който е звеното за 
равни възможности на жените и мъжете в Ми-
нистерството на труда и социалната политика.
(2) Секретариатът изпълнява следните 
функции:
1. изготвя протоколите от заседанията;
2. води отчетност за становищата и реше-
нията на Националния съвет, координира и 
контролира изпълнението им и организира 
необходимия обмен на информация между 
заинтересованите страни;
3. подпомага председателя на Националния 
съвет в неговата работа;
4. съхранява документацията на Национал-
ния съвет и публикува информация за неговата 
дейност на портала за консултативните съвети 
към Министерския съвет;
5. изпълнява функциите на координираща 
структура на национално ниво във връзка с 
формулирането, изпълнението, мониторинга и 
оценката на политиката по равнопоставеност 
на жените и мъжете;
6. координира взаимодействието между 
всички органи, които имат правомощия в 
областта на равнопоставеността на половете, 
както и с юридическите лица с нестопан- 
ска цел; 
7. създава и поддържа регистър на коор-
динаторите по равнопоставеност на жените 
и мъжете в институциите и на асоциираните 
членове на Националния съвет;
8. осъществява подготовката, внасянето и 
одобряването на позиции, анализи, доклади, 
информации и други документи в областта на 
равнопоставеността на половете във връзка с 
участието на Република България в работата на 
институции, работни групи, комитети и форуми 
на Съвета на Европейския съюз, Европейската 
комисия, Съвета на Европа, Организацията на 
обединените нации и други и участва в тях със 
свои представители;
9. провежда предварителни консултации с 
различни институции и организации, както и 
други дейности, свързани с изпълнението на 
задачите на Националния съвет.
Чл. 13. Председателят на Националния 
съвет може да създава работни групи и други 
помощни звена.“
Министър-председател:  
Пламен Орешарски
Главен секретар на Министерския съвет:  
Нина Ставрева
3231
ПОСТАНОВЛЕНИЕ № 109 
ОТ 10 МАЙ 2014 Г.
за утвърждаване на таксите за кандидатстване 
и за обучение в държавните висши училища 
за учебната 2014/2015 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Утвърждава таксите за канди-
датстване и годишните такси за обучение 
на студентите и докторантите – граждани 
на Република България, на друга държа-
ва – членка на Европейския съюз, или на 
друга държава – страна по Споразумението 
за Европейското икономическо простран-
ство, или на Конфедерация Швейцария в 
държавните висши училища през учебната 
2014/2015 г. – по висши училища съгласно 
приложения № 1 – 38.
Чл. 2. Докторантите в държавните висши 
училища се освобождават от заплащане на 
такси през последните две години на док-
торантурата.
Чл. 3. Чуждестранните студенти, докто-
ранти и специализанти по чл. 95, ал. 7 от 
Закона за висшето образование, граждани на 
трети за Европейския съюз държави, приети 
за обучение в държавните висши училища, 
заплащат таксите за обучение, предвидени 
за чуждестранни студенти, докторанти и спе-
циализанти, съгласно приложения № 1 – 38.
Чл. 4. (1) Таксите за обучение по чл. 3 се 
заплащат в левовата равностойност на ут-
върдения размер на таксата в евро по курса, 
определен от Българската народна банка в 
деня на плащането.
(2) Чуждестранните специализанти със 
срок на обучение, по-малък от една година, 
заплащат такси в намалени размери, опре-
делени от висшите училища в съответствие 
с правилниците им.
Чл. 5. За областите на висше образование 
и професионалните направления съгласно 
приложения № 1 – 38, които не са диферен-
цирани по специалности, таксите са валидни 
за всички специалности от областта или 
направлението.
Заключителни разпоредби
§ 1. Постановлението се приема на осно-
вание чл. 9, ал. 3, т. 7 от Закона за висшето 
образование.
§ 2. Изпълнението на постановлението 
се възлага на министъра на образованието 
и науката.
Министър-председател:  
Пламен Орешарски
Главен секретар на Министерския съвет:  
Нина Ставрева